CELEX: 62021TN0318
Language: el
Date: 2021-06-08 00:00:00
Title: Υπόθεση T-318/21: Προσφυγή-αγωγή της 8ης Ιουνίου 2021 — KF κατά ΕΤΕπ

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/47
            
         
      Προσφυγή-αγωγή της 8ης Ιουνίου 2021 — KF κατά ΕΤΕπ
      (Υπόθεση T-318/21)
      (2021/C 297/59)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: KF (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Τράπεζα Επενδύσεων
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της καθής-εναγομένης της 13ης Οκτωβρίου 2020·
               
            
                  —
               
               
                  να ακυρώσει την απόφαση της καθής-εναγομένης της 9ης Μαρτίου 2021 με την οποία απορρίφθηκε η διοικητική ένσταση της προσφεύγουσας-ενάγουσας κατά της αποφάσεως της καθής-εναγομένης της 13ης Οκτωβρίου 2020·
               
            
                  —
               
               
                  να της επιδικάσει χρηματική ικανοποίηση για την ηθική βλάβη που υπέστη·
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται παράβαση των άρθρων 8, παράγραφος 1, 46, παράγραφος 1, και 51, παράγραφος 1, του Κανονισμού περί του συνταξιοδοτικού καθεστώτος της Ευρωπαϊκής Τράπεζας Επενδύσεων, καθώς και πρόδηλο σφάλμα εκτιμήσεως της νομικής έννοιας της αναπηρίας.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 34 του Χάρτη Θεμελιωδών Δικαιωμάτων της Ευρωπαϊκής Ένωσης και παράβαση του καθήκοντος μέριμνας.
               
            
                  3.
               
               
                  Με τον τρίτο λόγο προβάλλεται παραβίαση της αρχής της χρηστής διοικήσεως.
               
            
                  4.
               
               
                  Με τον τέταρτο λόγο προβάλλεται έλλειψη αμεροληψίας.
               
            
                  5.
               
               
                  Επίσης, η προσφεύγουσα-ενάγουσα εκτιμά ότι οι παρανομίες που απαριθμούνται στην προσφυγή-αγωγή της αποτελούν σφάλματα στα οποία υπέπεσε η καθής-εναγομένη. Ως εκ τούτου, η προσφεύγουσα-ενάγουσα ζητεί να της επιδικαστεί χρηματική ικανοποίηση για την ηθική βλάβη που υπέστη λόγω της προσβαλλομένης αποφάσεως.